Tarybinio futbolo derbis
Tarybinio futbolo derbis (rus. Советское футбольное дерби) – stipriausių ir daugiausiai tituluotų tarybinių futbolo klubų Maskvos „Spartako“ ir Kijevo „Dinamo“ principinės tarpusavio kovos, vykusios iki 1991 m. buvusioje TSRS. Kijevo „Dinamo“ buvo sėkmingiausias TSRS čempionatų klubas, laimėjęs 13 čempionų titulų, o „Spartakas“ – 12. Vis dėlto maskviečių rezultatai derbiuose prieš Ukrainos komandą buvo geresni. „Spartakas“ iškovojo 52 pergales ir patyrė 47 pralaimėjimus visuose turnyruose. Konkurencija tarp šių klubų ypač paaštrėjo 1976 m., kai „Dinamo“ įveikė „Spartaką“ ir privertė „raudonai-baltuosius“ pasitraukti iš Aukščiausios TSRS lygos.